
DISPUTATIO  MEDICA 


INAUGURALIS 

DE 

AMBUSTIONIBUS, 


PROOEMIUM. 


§  i.  re  sane  difficillima,  at  cognitu  ta- 

men  utilissima,  paucis  scribere  no- 

i 

bis  in  animo  est ;  de  malis,  nempe,  quibus 
mortales  afficiunt  ambustiones,  et  de  curatione 
qua  his  faustissime  subveniatur. 

ii.  Quanti  mortalium  intersit  scire,  quibus 
medicamentis  et  remediis  leventur,  atque  ad 

A  sanitatem 

sanitatem  perducantur  ambustiones,  fuse  di¬ 
cere  non  opus  est.  Quanquam  enim  coqui, 
et  fabri  quidam  scilicet  ferrarii,  aerarii*  plum¬ 
barii,  vitrarii,  tin&ores,  aliique  haud  pauci* 
quorum  meminisse  haud  opus  est,  ambustioni¬ 
bus  opportunissimi  sunt ;  tamen  nulli  fere 
mortalium  existunt,  quin,  vitae  cursu,  malo 
casu  capiant  ex  his  detrimentum. 

t  k.  j  • 

ni.  Ambustiones  dividi  possunt  in  eas,  quas 
concreta  faciunt ;  et  in  eas,  quas  liquida.  Il¬ 
lius  generis  ambustiones  patrio  sermone  burns 
appellamus ;  hujus  vero,  scalds.  Haec  autem 
genera,  quamvis  causis  dissimilibus  oriantur, 
tamen,  pro  gradu,  iisdem  prope  malis  morta¬ 
lium  corpora  afficiunt.  Cum  ita  sit,  de  utris¬ 
que  communiter  dicere  nobis  consilium  est. 


PARS 

PARS  PRIMA. 

ghue  mala  ex  ambustionibus  oriantur . 

iv.  Partes,  sive  liquidis  fervidis,  sive  can¬ 
dentibus  solidis  ambustae,  intolerando  statim 
dolore  afficiuntur.  Miseri  mortales,  quibus 
accidit  tantum  malum,  ingentem  derepente 
tollunt  clamorem,  et,  modo  infantes  sint,  mi¬ 
serabiliter  vagiunt.  Brachia  et  crura,  quasi 
furiis  agitati,  huc  illuc  dispergunt ;  neque,  nisi 
multo  post  tempore,  possunt  se  componere 
adulti,  et  ejulatum  fletumque  coercere  infan¬ 
tes.  Infantibus  haud  insolitum  est  vagire, 
dum,  viribus  exhaustis,  somnus,  sicut  miseri¬ 
cordia  motus,  iis  obrepat,  brevemque  doloribus 
afferat  requietem. 

i 

v.  Ubi 

v.  Ubi  multa  pars  corporis  vehementer  am¬ 
busta  est,  dentes  crepitant ;  intremiscunt  ar- 

\ 

tus ;  et,  sicut  febris  accessu,  horror  totum  cor¬ 
pus  pervadit.  Haec  mala,  ut  intermissione  dolo¬ 
ris  interquiescunt,  sic  accessu  redeunt.  Sitis 
simul  urget ;  arteriae,  tanquam  febrientium, 
citatissime  micant,  centies  nonnunquam  et  tri¬ 
cies  sexagesima  horae  parte. 

vi.  Sed  quibus  interea  malis  afficiuntur  par¬ 
tes  ambustae  ?  Statim  rubent  et  dolent.  Ne¬ 
que  multo  post,  si  vehementer  ambustae  sint, 
earum  cuticula  a  subjacente  cute  resolvitur ; 
et,  prae  effuso  humore,  qui  inter  eam  et  cutem 
interfluit,  vesiculam  plus  minus  amplam  re¬ 
praesentat. 

\ 

vn.  Partis,  quam  vestibus  contedlam  humor 
fervidus,  candensve  ferrum,  aliudve  metallum 
quidlibet  ambusserit,  cuticula,  vestibus  exu¬ 
tis,  deglubitur,  et,  si  ex  digitis  manuum  pe- 
dumve,  trahit  secum  ungues. 


viii.  Hu- 

vm.  Humor,  inter  cuticulam  et  cutem  effu¬ 
sus,  et,  clonicum  aut  resorbeatur,  aut  cuticula 
deglubatur,  inclusus,  tenuis  est,  et  admodum 
acris.  Enimvero,  prae  acrimonia,  irritat  non 
solum  subjacentem  cutem,  et  dolorem  acutissi- 

7 

*  /• 

mum  movet ;  sed  etiam  contiguas  sanas  par¬ 
tes  exulcerat,  sicque  facit  ut  serpat  inflam¬ 
matio. 

ix.  Acris  hic  humor,  nisi,  haud  longo  post 
tempore,  aiit  cuticula  rimis  fatiscente  effluat, 
aut  cuticula  incisa  emittatur,  in  sanguinem 
resorbetur  ;  atque,  cor  et  arterias  praeter  mo- 
clum  ciendo,  febrem,  eamque  sa?pe  gravem, 
excitat. 

x.  Hac  febre,  vehemens  si  sit,  vires  dissi¬ 
pantur  ;  atque  ex  patulis  ambustarum  partium 
arteriis  effunditur  humor  absorpto  acrior,  ideo- 
que  minus  idoneus,  qui  bonum  in  pus  conver- 

i 

tatur,  quod  partes  ad  sanitatem  perducat. 
Hinc  patet  causa,  quare  ambustae  partes,  qmn 

late 

late  patent,  tam  sanatu  difficiles  sint,  tamquc 
periculosae. 

xi.  Nonnunquam,  sive  vi  caloris  sive  diu¬ 
turnitate,  cum  cuticula,  tum  subjacens  cutis, 
tantum  detrimentum  accipiunt,  ut  non  diutius 
ad  munera  valeant.  Partes,  quae  eo  usque 
ambustae  sunt,  sanatu  sunt  difficiliores,  et, 
quippe  cum  interdum  emoriantur,  vitam  in 
majus  discrimen  adducunt,  quam  quarum  so- 

i  »  ♦ 

k  cuticula  detrimentum  accepit. 

xii.  Ubi  cutis  sic  emoritur,  haud  insolitum 
est  gangraenam  supervenire  ambustis  partibus  • 
atque  materia  hinc  absorpta  aut  sanguinem 
usque  eo  vitiari,  ut  cor  et  arterias  non  diutius 
stimulare  possit,  aut  cor  et  arterias  adeo  male 
affici,  ut  sanguine  non  possint  excitari. 

xiii.  Cum  eo  perventum  sit,  nodle  quinta 
sextave,  aliquando  serius,  accedit  delirium : 
arescit  lingua :  sitis  urget :  partes  ambustae, 
hic  illic,  maculis  cinereae  fiunt :  subsidunt  ar¬ 
teriae  : 

terias :  miser  sopore  obruitur :  post  assump¬ 
tam  potionem,  singultat  interdumque  revomit. 
Crescentibus  in  dies  malis,  non  ambustae  so¬ 
lum  partes,  sed  etiam  quae  circumjacent,  de¬ 
tumescunt  :  inflammatio,  nullodum  pure  fac¬ 
to,  conquiescit,  paulatimque  evanescit :  quae 
ambustae  partes  nondum  cinerea  evaserunt, 
eae  cinereum  ducunt  colorem  ;  et  partes,  antea 
cinerem,  fiunt  fuscae  et  aeruginosae.  Demum, 
odtavo  plerumque  die  nonove,  interdum,  at  ra¬ 
rissime,  non  ante  duodecimum,  miser  fato  con¬ 
cedit 

/ 

xiv.  Ubi  autem  ambustae  partes  ad  sanita¬ 
tem  inclinant,  dolore  conquiescente,  et  arte¬ 
riis  tardius  micantibus,  die  quarto,  quinto, 
sexto,  septimo  aut  odlavo  li umescunt,  deinque 
pus  formare  incipiunt.  Tum  crustae,  si  quae, 
paulatim  resolvuntur  a  subnascentibus  carni¬ 
bus, 


*  Vid.  Kentis.  Essay  on  Burns ,  Cases  A,  B,  efc 

C,  D. 

bus,  atque  renatae  partes  cuticulam  sensim  ob¬ 
ducunt 

\ 

xv.  Maturius  autem  seriusve  sanantur  am- 

*  *., 

bustae  partes,  pro  fabrica  et  sede  ;  prout  majus 
detrimentum,  minusve  acceperint ;  et  prout 
idonea,  necne,  iis  curatione  subvenerit  medi¬ 
cus.  Aliquando,  paucis  hebdomadis,  percu¬ 
rantur  ;  nonnunquam,  non  ante  aliquot  men¬ 
ses,  imo  unum  amplius  annum  elapsum. 

PARS 


*  Vid.  Kentis.  Essay  o?i  Burus,  Cases  E.  F,— * 

G.  H.— I.  K.—L.  M. 


DE  AMBUSTIONIBUS. 


9 


PARS’  SECUNDA. 

« 

£hto  ambustio  modo  partibus  mala  afferat . 

*  / 

xvi.  Ambustio,  ut  nobis  videtur,  malis 
partes  afficit  subito  debilitando.  Partes  enim, 
sive  humidis  amburuntur  sive  solidis,  ingens 
vis  caloris,  cui  derepente  exponuntur,  adeo 
vehementer  incitat,  ut  dido  citius  maxima  de¬ 
bilitate  afficiantur. 

xvii.  Hanc  ob  debilitatem,  rion  solum  arte¬ 
riarum  extremae,  quae  in  venas  patent,  fiunt 
impotentes  sanguinem  aeque  cito  transmitten¬ 
di,  ac  in  ipsas  arteriis  magnis  a  corde  profec¬ 
tis  immittitur;  sed  etiam  patuli  arteriarum 
surculi,  qui  in  summam  cuticulam,  et  inter 
hanc  pelliculam  et  subjacentem  cutem,  osculis 

B  hiant, 

hiant,  adeo  relaxantur,  ut  solito  facilius  dila¬ 
tentur,  et  justo  plus  humoris  effundant. 

Xviii.  Quum  autem,  prae  debilitate,  arteriae 
sanguinem  tardius  transmittant,  quam  acci¬ 
piunt  ;  necesse  est,  ut,  praeter  solitum,  san¬ 
guine  turgescant,  et  pars  ambusta,  in  quam  se 
distribuant,  intumescat,  rubescat,  incalescat, 
et  perquam  doleat* 

xix.  Arteriis  partis  ambustae  sanguine  sic 
subito  intumescentibus,  patuli  surculi  ex  his 
enati,  et  debilitate  et  laxitate  justo  aptiores 
redditi  qui  dilatentur,  solito  plus  humoris  ef¬ 
fundunt,  quo  cuticula  a  subjacente  cute  eleva¬ 
tur.  Sic  res  se  habent  in  partibus  non  ita  ve¬ 
hementer  ambustis. 

xx.  Partium  autem  vehementissime  ambus¬ 
tarum  nonn unquam  non  arteriae  solum  sic  de¬ 
bilitantur,  ut  non  diutius  possint  sanguinem 
transmittere ;  sed  etiam  nervi,  partim  vehe- 
mente,  quam  passi  sunt,  ambustione,  et  par- 

tim  sanguine,  quo  distenduntur  arteriae,  usque 
eo  stimulantur,  ut  prorsus  obtorpeant.  Par¬ 
tes,  qu£e  tantum  ex  ambustione  detrimentum 
acceperunt,  vita,  ex  toto,  privantur  ;  et,  nisi, 
haud  longo  tempore,  eas  subjacentes  partes, 
ipsae  etiamnum  integrae  et  incolumes,  repudient 
et  abjiciant,  materia  ex  iis  absorpta  et  in  san¬ 
guinem  conducta  caeterum  corpus  contabescit 
et  moritur. 

xxi.  Parum  ad  rem  nostram  interest,  an  ir¬ 
ritabilitas  ipsis  fibris  musculosis  inhaereat,  ut 
hallerianis  placet  :  an  derivetur,  ut  con¬ 
tendunt  anti halleri ani,  praesertim  Monro 
secundus,  ab  ea  vi  nervorum,  quam,  quippe 
nervis  ipsis  propriam,  nec  a  cerebro  acceptam, 
possumus  primariam  seu  insitam  appellare  ; 
ut  ab  altera  vi  distinguatur,  quam  a  'cerebro 
nervi  accipiunt,  quaeque  ideo  potest  apte  no¬ 
minari  derivata  seu  secundaria . 

xxn.  Utramcunque  enim  opinionem  accipi¬ 
mus,  aeque  concludi  potest,  ambustas  partes 

nimia 

nimia  stimulatione  subito  debilitari ;  neque 
raro,  ut  ostendimus,  usque  eo,  ut  emoriantur 
et  ipsae,  et  morte  caeterum  corpus  afficiant. 

f 

xxi ir.  Hic  loci  quaestio  moveatur,  quid  sit 
continens  seu  proxima  causa  gangraenae,  quae 
ambustis,  haud  secus  atque  ulceratis  partibus, 
nonnunquam  supervenit. 

xxiv.  Gangraena,  ut  nobis  videtur,  oritur 

aut  ex  MORBIDA  ARTERIARUM  ACTIONE,  UUt  MALO 
QUODAM  HABITU  EFFUSI  HUMORIS,  Ellt  UTRIS  QUE 
SIMUL . 

xxv.  Morbida  autem  arteriarum  adlio  po¬ 
test  esse  aut  nimis  vehemens,  aut  justo  imbe¬ 
cillior  ;  quarum  sane  utravis  gangraenam  in¬ 
ducere  potest.  Nimia  enim  a&ione  arteriae 
patulis  surculis,  qui  in  partem  ambustam  ul¬ 
cera  tam  ve  distribuuntur,  aliquando  effundant 
fibrinam  aut  particulas  rubras,  quae  in  bonum 
pus,  quale  carnes  impleat  et  cicatricem  indu¬ 
cat,  converti  non  possint.  Contra,  arteriarum, 

modo 

modo  admodum  imbecilliter  micent,  patuli 
surculi  exhalent  tantum  tenuissimas  sanguinis 
partes,  quales  adeo  non  in  pus  converti  possint, 
quo  ad  sanitatem  perducatur  pars  morbida,  ut 
in  saniem  acrem  abeant,  quae,  ne  sanescat,  im¬ 
pediat. 

xxvi.  Quinetiam  haud  raro  accidit,  ut  ma¬ 
lus  humoris  ex  arteriis  effusi  habitus  gangrae¬ 
nam  moveat,  vel  saltem  cum  morbida  arteria¬ 
rum  debilitate  ad  movendam  conducat.  Hoc 
fonte  oriri  gangraenam  in  putridis  febribus,  in 
variola  confluente ,  et  i6lero  nigro ,  omnibus  me¬ 
dicis  innotuit.  Atque  iisdem  credimus  causis 
supervenire  partibus  vehementer  ambustis. 


PARS 

PARS  TERTIA. 

®hics  notce  spem  ostendant ,  quce  metum . 

xxvii.  Summi  momenti  est,  medicum  prae¬ 
sentire  et  praenunciare,  quae  indicia  metu  ter^ 
reant,  quae  spe  consolentur.  Qui  enim  horum 
ignarus  est,  eum  raro  arcessunt  laborantes. 
Putant  enim,  qua  ratione  curentur  morbi, 
eum  nescire,  qui  ignoret,  quae  notae  bonuip, 
praesagiant,  quae  malum. 

xxvm.  Si  partes  aduruntur,  quae  ipsae  ad 
vitam  necessariae  sunt,  aut  quae  ad  necessarias 
pertinent ;  sicut  stomachus,  gula,  lingua,  vel, 
ut  interdum  in  ignifluis  cavernis,  pulmones; 
summum  periculum  est.  Mali  morbi  testimo¬ 
nium  est,  ubi,  septimo  o&avove  die,  partes, 

quaecunque 

quaeeunque  sint,  ambustae,  in  crustas  cinereas 
nigrasve  arescunt ;  et  adeo  non  sanescunt,  ut 
gangraena  afficiantur #  :  ubi,  post  ambustio¬ 
nem,  ingens  horror  totum  corpus  pervadit  f  : 
ubi,  magna  vi  febris  superveniente,  arteriae  ve¬ 
hementer  agitantur :  ubi  adeo  labant  vires,  ut 
partes  vicinae  sanae  adustas  regenerare  non  pos¬ 
sint  :  ubi,  sexto  septimove  die,  accedunt  deli¬ 
rium,  sitis  ingens,  lingua  arida,  singultus  et  vo¬ 
mitus 

xxix.  Contra,  bonum  est,  si  partes,  ad  vi¬ 
tam  haud  necessariae,  tempore  haud  longo^ 
quarto  nempe  die  etiamve  odavo  ||,  bonum  pus 
effundunt,  quale  nec  multo  post  cicatricem  in¬ 
ducat  :  si  vires  vigent,  neque  tamen  superve¬ 
nit 


*  Vid.  Kentis.  First  Essay  on  Burns,  pstg.  85. 

f  Vid.  Kentis.  First  Essay  on  Burns ,  pag.  126, 

% 

f  Vid.  Kentis.  First  Essay  on  Burnsi  pag.  79. 

}|  Vid.  Kentis.  First  Essay  071  Burns ,  p,  85.  et  95. 

nit  magna  vis  febris.  Bonum  quoque  est, 
crustas,  si  quae,  idoneo  tempore  resolvere  sese, 
et  decidere  ;  pulmones  non  affici ;  aegrum  nec 
vomere,  nec  delirare,  nec  singultire 


PARS 


/ 

Vid.  Kentis.  First  Essay  on  Buras ,  Cafe  C„  IX 

PARS  QUARTA, 

ft 

®hid  optime  curatione  sanentur  ambustiones . 

xxx.  CiETERis  rei  nostrae  partibus  absolu¬ 
tis,  nunc  considerandum  est,  qua  curatione 
ambustae  partes  ad  sanitatem  perducantur. 
Hanc  rei  propositae  partem  rite  exsequi,  in 
primis  arduum  et  difficile  est ;  propterea  quod 
nulla  medicinae  pars  est,  quae,  bis  mille  anno-» 
rum,  latuit  densioribus  tenebris  obscurata,  et 
de  qua,  vel  nostra  aetate,  medici  pliis  inter  se 
dissentiunt. 

xxxi.  Medici,  ante  Kentisium,  ambustas 
partes  medicamentis  et  remediis,  natura  diver¬ 
sis,  imo  etiam  inter  se  contrariis,  curabant. 

/  * 

i  \  ' 

Consentiebant  quidem  omnes,  sanguinem  mit- 

C  tendum " 

tendum  esse  ;  alvum  purgandam  ;  esculentis  et 
potulentis  ex  materia  imbecilla  vivendum ; 
etiamque  assumenda  medicamenta  ex  iis,  quae 
refrigerent  Censebant  enim,  ambustas  par¬ 
tes  non  prius  curari  posse,  quam  aliquantum 
sedata  esset  vis  cordis  et  arteriarum, 

xxxii.  Verum,  quod  ad  externa  attineret, 
quae  ambustis  partibus  admovenda  essent,  dis¬ 
crepabant  inter  se  diversi  audtores,  et  idem 
quidem  a  se  ipso.  Longe  plurimi  censebant, 
sedantia  externorum  optima  esse,  quibus  par¬ 
tes,  quae  ab  igne  leve  tantum  detrimentum  ac¬ 
cepissent,  ad  sanitatem  perducerentur.  Fer- 
nelius  quidem,  Fabricius  Hildanus,  Fal- 
lopius,  Swietenius,  Heisterus,  et  Pareius, 

f 

vetustos  scriptores  imitati,  existimabant,  par¬ 
tibus  ambustis  igneam  naturam,  quam  empt- 
reuma  appellabant,  lixam  esse ;  et  efficacissima, 

quibus 


%  ) 

*  Vid.  Kentis.  Kssay  on  Burnst  pag.  82, 

quibus  eliceretur,  et  inflammatio  discuteretur, 
esse  igneas  calidasve  naturas,  aut  liquidas  aut 
concretas,  iisdem  statim  applicatas  *.  Non 
solum  ut  digereretur  inflammatio,  sed  etiam  ut 
praecaveretur,  curabat  Syden hamus  ambustas 
partes  quamprimum  alcohole  fovendas. 

xxxiii.  Verum  partibus  gravius  ambustis 
non  tutum  esse  putabant  igneas  naturas  appli¬ 
care  ;  et,  parum  sibi  consentanei,  interim  ca¬ 
lefacientia,  interim  refrigerantia,  jam  emolli¬ 
entia,  jam  astringentia,  admovenda  cura¬ 
bant  : 

“  Obstabatque  aliis  aliud:  quia ,  corpore  iu  uno , 

“  Frigida  pugnabant  calidis ,  humentia  siccis  ; 

“  Mollia  cum  duris ,  sine  pondere  habentia  pondus.” 

G  vid  . 

xxxiv.  Diversas  autem  et  contrarias  cura¬ 
tiones,  irx  quas  processerunt  audlores,  fuse  ex¬ 
ponere, 

r - ,  - - -  ■  - - -  - - - - i  ■  ■  . . 

'*  Vid.  Medicine  eclaires ,  edit.  ann.  1792. 

ponere,  nobis  nequaquam  consilium  est ;  eb- 
que  miniis,  quod  nos  ab  incepto  nimis  abdu¬ 
ceret.  Quum  ita  sit,  curationem  exsequemur, 
quam  experientia  et  ratio  Kentisium  edocue-' 
runt,  dein  Kentisius  alios  *  ;  et  quae  multos 
miserrimos  ad  sanitatem  perduxit,  qui  contra¬ 
ria  curatione  certo  perivissent. 

xxxv.  Ne,  de  hac  vero  propositi  parte,  ni¬ 
mis  longi  simus,  licet  ambustiones  dividere  in 
eas,  quae  nihil  praeterquam  partes,  ultra  mo¬ 
dum,  stimulant;  et  in  eas,  quae,  dum  partes 
aliquas  vehementer  stimulant,  aliarum  partium 
vitam  exstinguunt,  ipsasque  in  crustas  con¬ 
vertunt.  Curatio  igitur,  quippe  quae  utrius- 
que  generis  ambustionibus  accommodanda  sit, 
duas  partes  compleditur  ;  de  quibus  separatim 
dicere,  nobis  in  animo  est. 


CAP.  I. 


V  id.  Iventis.  First  and  Second  Fssays  on  Burns » 

Mi  i. 

- - - — — MBBBBgSai»— ...i - - 

C  A  P.  I. 

j^ud  ratione  curentur  ambustiones ,  qucc  nihil prceter - 
quam  aliquas  partes ,  supra  modum ,  incitant, 

xxxvi.  Quum,  ut  supra  diximus,  pars,  fer¬ 
vidis  liquidis  aut  candentibus  concretis  adusta, 
usque  eo  stimuletur,  ut,  irritabilitate  prope 
exhausta,  non,  nisi  validissimis  stimulantibus, 
incitari  possit ;  reducenda  ad  sanitatem  est  sti¬ 
mulatione,  initio  quam  maxime  veh emente 
pars  pati  potest,  dein  paulatim  dedudta  usque 
eo,  ut  sanitati  conveniat. 

xxxvii.  Interea,  dum  partis  ambustae  inci¬ 
tatio  paulatim  minuitur  ad  naturalem,  caete- 
rum  corpus  gradatim  solito  plus  stimulandum 
est,  donec  pari  ratione  incitetur  totum  cor¬ 
pus, 


xxxviin 

xxxviii.  Deinde,  ubi  eo  perventum  est  ae¬ 
qualitatis,  stimulis,  externis  pariter  atque  in¬ 
ternis,  dedudtis,  toti  aequaliter  corpori  permit¬ 
tendum  est,  ut  naturali  stimulationi  assues¬ 
cat.  - 

xxxix.  Quibus,  tam  externis  quam  inter- 

\  v 

nis,  haec  consilia  perficiantur,  nunc  breviter 
exponere  nobis  in  animo  est. 

xl.  Externa — debent  ea  esse,  quae,  supra 
modum,  partes  ambustas  excitant ;  at  minus 
tamen,  quam  liquida  fervida,  aut  solida  can¬ 
dentia,  quibus  hae  ambustae  sunt.  Ex  partibus 
enim,  quae  subito  vehementer  stimulatae  sunt, 
stimulationem  derepente  subducere,  neuti- 
quam  tutum  est ;  propterea  quod  non  pos¬ 
sunt  modicae  incitationi  sese  instanter  assues- 
cere. 

.  i 

xli.  Simul  itaque  ut  arcessitus  advenit  me¬ 
dicus,  debet  alcohole,  vel  hoc  cum  camphora , 
pocillum  fidtile  implere,  aut  idem  spiritu  te - 

rebinthim 

rebinthino  ;  dein  in  vase  majore,  aqua  cali¬ 
da  pleno,  ponere,  ut  liquor,  quem  continet, 
adeo  incalescat,  ut  digiti  immissi  calidiorem 
pati  nequeant.  Tum,  ministris  linteis  aut  li¬ 
no,  ambustam  partem  calefadto  liquore  bis 
continenter,  terve,  fovere  oportet. 

xlii.  Parti  sic  fotas  medicus  chirurgusve 
debet  linimentum  idoneum  digestorium  indu¬ 
cere.  Hoc  componi  debet  ex  unguento  re  sines 
flava,  et  tanto  spiritus  terebinthini,  quantum 
in  linimentum  liquefaciat.  PIoc  linimentum, 
linteo  trito  exceptum,  fotas  parti  ambustae  in¬ 
ducendum  est. 

xliii.  Hujusmodi  linimenti  non  solum  cera 
et  oleum  obstant,  ne  quid  vaporet ;  sed  etiam 
spiritus  terebinthinus,  vel  alcohol,  vel  campho- 

A 

ra ,  vel  omnia  simul,  vasa  bibula  sib  excitant, 
ut  tantum  humoris  imbibant,  quantum  exha¬ 
lent  patuli  arteriarum  surculi ;  quo  sane  ni¬ 
hil,  ad  partem  ambustam  sanandam,  plus  con¬ 
ducit.  .  -  , 


xliv.  Haec 


N 

xliv.  Rase  remedia,  ut  compertus  est  Ken- 
tisius,  aliique  qui,  eo  duce,  experti  sunt. 
Hammicius  nempe,  Hornius,  Fifeus,  Bel- 
lius,  Wilkinsonius,  et  Leightonius,  dolo¬ 
rem  brevi,  mirum  in  modum,  mitigant 
Enimvero,  linimento  siccescente,  haud  insoli¬ 
tum  est  miserum  mortalem  assidentes  rogare* * 
ut  denuo  liquore,  quem  memoravimus,  ambus¬ 
tas  partes  foveant. 

xlv.  Partes  his  remediis  plus  semel  quoti- 
die  curare,  rarissime,  vel  initio,  opus  est ;  imb, 
ut  comperit  Kentisius,  plerumque  nocet : 
propterea  quod,  inter  curationem,  aeri  per¬ 
mittitur,  ut  accedat ;  id  enimvero  quod  pluri¬ 
mum  obstat,  ne  partes  optato  sanescant.  Quum 
ita  sit,  plerumque  ab  initio  sat  est,  ambustas 
partes,  semel  tantum  singulis  viginti  quatuor 
horis,  nutrire. 


xlyi.  Ne 

* — -  "  >  ■  —  — —  ■  * 


*  Vid.  Kentis.  First  a?id  Second  Essays  on  Burus. 

xlvi.  Ne  itaque  aer  accedat,  ante  singulas 
curationis  redintegrationes,  chirurgus  aut  me¬ 
dicus  debet  emplastrum  prius  facere,  quam 
ambustas  partes  renudet ;  et  nunquam  amplius 

uno  tempore  spatium  retegere,  quam  quod  uno 

>  • 

possit  operire  emplastro. 

XLvn.  Partes  ambustas  mero  alcohole  cale- 
fa&o  iterum  fovere,  aut  alcohole  cum  camphora, 
aut  spiritu  terebinthino ,  raro  necessarium  erit. 
Modo  enim,  secundo  die,  ambustas  partes  mi¬ 
nus  rubeant,  et  earum  inflammatio  declinet, 
oportebit  his  stimulis  parcere,  et,  horum  vice, 
alcohole  dilutiore ,  tinRuravz  opii  tepefa&a  uti  ; 
dein  superimponere  digestorium  linimentum, 
quod  jam  memoravimus,  at  prius  igne,  ad  as- 
gri  corporis  temperiem,  calefa&um,  ne  ex  eo 
admoto  quid  horroris  oriatur.  His  applicatis, 
permittendum  asgro  erit,  ut,  per  viginti  qua» 
tuor  horas,  prius  conquiescat,  quam  adustarum 
partium  curatio  tertietur. 

t  '%  a 

XLVin.  Tertio  post  die,  quam  ambustio  ac- 

D  cidit. 

cidit,  dummodo  partes  aegrae  pus  faciant,  ideo- 
que  sit  quod  ostendat,  universum  corpus  pari 
ratione  incitari ;  idoneum  erit  stimulans  lini¬ 
mentum  supra  didtum  omittere,  et,  loco  ejus, 
linimentum  inducere,  compositum  ex  unguento 
re  sines  flaves,  et  oleo  camphorata . 

* 

• 

xlix.  Quod  si,  ut  interdum,  vel  hoc  lini¬ 
mentum  nimis  stimulat,  et  partes  ambustas  ir¬ 
ritat,  ceratum  carbonatis  zinci  impuri ,  aut  cera - 

/  * 

tum  oxydi  plumbi  semivitrei  aceiati  compositum, 
inducatur ;  vel,  ut  compertus  est  Kentisius, 
unguentum,  ex  scrupulo  oxydi  zinci  et  uncia 
unguenti  cerce  albee  compositum.  Hoc,  idoneis 
intervallis,  imponatur  partibus,  donec  sanes¬ 
cant.  Dein,  ne  nova  pellicula  aere  arescat, 
rimisque  fatiscat,  utile  erit  eam  linimento, 
composito  ex  aqua  calcis  et  oleo  seminum  lini, 
illinere,  et  veste  contegere.  Eodem  porro 
consilio,  oleum  camphoratum  utile  compertus 
Kentisius  est*. 

L.  /iV- 


Vid.  Kentis,  First  Essqy  on  Burns,-  pag.  136, 

'  *  •  t 

L.  Interna ■ — assumenda  interea  sunt,  quae 
cor  et  arterias  stimulent,  donec,  sanis  partibus 
incitatis,  et  sedatis  partibus  ambustis,  commu¬ 
nis  universi  corporis  adtio  sit.  Postquam  eb 
communitatis  perventum  est,  stimulis  tam  in¬ 
ternis  quam  externis  subductis,  totum  corpus 
pari  ratione  sedandum  est  usque  eb,  ut  omnes 
ejus  partes  eadem  tantum,  qua  ubi  sanum  est, 
vi  sese  exerceant» 

>■  1  « 

li.  Hoc  consilio,  post  ambustionem,  quam¬ 
primum  cether  vel  alcohol  assumendum  est ; 
et  iterum,  odio  duodecimve  horis.  An  utile 

tm  m 

sit  alcoholi  opii  tinfturam  addere,  nondum  sa- 

« •  ^ 
tis  constat.  Cyatho  alcoholis  juniperini ,  pau° 

xillo  aquae  diluti,  sexaginta  guttas  hujus  tin5lu - 

ree  curavit  Hornius  assumendas  a  misero,  qui, 

in  fodina  carbonaria,  gase  hydrogefiio  incenso 

•  ■ 

ambustus,  toto  corpore  graviter  perhorrebat ; 
et  bonis,  uti  videbatur,  avibus. 

lii.  Per  viginti  quatuor  horas,  quae  inse- 
quuntur,  haec  stimulantia  interdicenda  sunt. 

et,  eorum  vice,  adhibendum  est  vinum  aut  ce= 
revisia.  Tertio  die,  si  partes  ambustae  incepe¬ 
runt  pus  formare,  opus  erit  etiam  haec  vicaria 
stimulantia  subducere,  neque  diutius  corpus, 
ultra  modum,  incitare 


GAP.  II. 

'jpua  ratione  curentur  ambustiones ,  quibus  aliquce  par¬ 
tes  vita  privata  sint,  ali  ce  tantum ,  prceter  modum? 

incitata . 

0 

v 

$  , 

liii.  In  curandis  hujuscemodi  ambustioni¬ 
bus,  oportet  medicos  eorum  magis  remediorum 

rationem  habere,  quibus  conserventur  partes 

» 

supra  modum  incitatae,  quam  eorum,  quibus 
separentur  partes  mortuae.  Qu6  res  ad  intel- 
ligendum. facilior  sit,  ostendemus,  primum  quae 

externa 


f  Vid.  Kentis.  First  Essay  on  Burns ,  pag.  141, 

externa  remedia  conveniant ;  dein,  quse  inter¬ 
na. 

# 

liv.  Externa.—' Quo,  gradatim  subducendo 
morbidam  stimulationem,  partes  vivae  paulatim 
resedentur,  usquequo  vim  naturalem  et  salu¬ 
tarem  exerceant,  eadem,  quse  supra  (xli — » 
xlix.)  memoravimus,  applicanda  sunt. 

lv.  Simul  ut,  his  indu&is,  cutis,  quae  am¬ 
bustione  pellicula  nudata  est,  pus  secernere 
seu  formare  incipit,  quod  interdum  secundo 
tertiove  die  accidit ;  partes  emortuis  crustis 
contiguae  intumescunt,  et  patuli  arteriarum 
surculi  pus  formare  incipiunt,  vasaque  bibula 
mortuas  partes  a  vivis  separare 

lvi.  Quo  crustae  facilius  separentur  a  subja¬ 
centibus  partibus,  et  decidant,  iis  superimpo- 

nendum 


1 

#  Vid»  Kentis.  First  Essay  on  Bur/is ,  pag*  143« 

nendam  cataplasma  est  ex  ladte  et  pane  triti¬ 
ceo,  quod  non  solum  eas  emolliat,  sed  vi¬ 
vas  etiam  partes  leni  calore  foveat.  Ante  in- 
dudlum  cataplasma,  haud  inutile  erit,  crustas, 
quo  odoris  foeditate  minus  aegrum  ipsum  et 
curantes  offendant,  spiritu  camphorato  fovere  ; 
summa  autem  cura  adhibita,  ne  hic  vivas  partes 

tangat  et  supra  modum  optandum  stimulet, 

*  •_ 

% 

lvii.  Siquando,  ut  interdum,  intermittunt 
arteriae  pus  formare,  quo  renascantur  ambustae 
partes,  et  crustae  resolvantur,  rursus  stimulan¬ 
dae  sunt  aut  spiritu  camphorato ,  aut  oleo  essen¬ 
tiali  terebinthino ,  donec  salutiferam  denuo  ope¬ 
ram  navare  inceperint.  Quod  si,  imposito  ca¬ 
taplasmate,  plus  justo  puris,  ex  crustarum 
marginibus,  formatur,  hi  tepida  aqua  oxydi 

plumbi  semivitrei  acetati  lavandi  sunt :  dein 

-  *  * 

aspergendi  oxydo  zinci ,  aut  carbonate  zinci  im¬ 
puro  ; 


*  Vid.  Kentis.  First  JLssay  oji  Burns ,  pag.  145. 

puro  ;  aut  creta  praeparata  subtilissima,  qua* 
ut  compertus  primum  Cleg hornius  est,  dein 
Kentisius,  nihil  ad  nimium  pus  reprimen», 
dum  plus  pollet. 

% , 

✓ 

lviii.  Ubi  partes  emortuae  ceciderunt,  me¬ 
dici,  quo  ulcera  ad  sanitatem  perducant,  de¬ 
bent  summi  ope  niti,  ut  vasa  quae  exhalant, 
et  vasa  quae  insorbent,  coaequata  ratione 
agant ;  quippe  sine  qua,  induci  partibus  am¬ 
bustis  cuticula  non  possit.  Hunc  in  finem* 
Gpus  erit  interim  leniter  excitare,  interim  re¬ 
primere,  non  externis  niodb  remediis,  verum 
interdum  internis  quoque. 

lix.  Internj, — quibus  caeterum  corpus  us¬ 
que  eo  excitetur,  ut  aequa  ratione  agat  cum 
partibus  ambustis,  eadem  assumenda  sunt,  ac 
ea  quae  supra  (li.)  memoravimus.  Eorum  au¬ 
tem  iterum  hic  loci  meminisse,  non  opus  est. 

lx.  Tantum  necessarium  erit  ea  addere. 

.  *  '*  * 

quae,  postquam  pus  in  partibus  ambustis  nasci 

inceptum 

inceptum  est,  ad  crustas  resolvendas  contri¬ 
buant.  Hoc  consilio,  vires  sustinendae  sunt, 

...  •  \ 

neque  tamen  corpus  excitandum. 

/ T'  • 

lxi.  Hunc  in  finem,  cibus  debet  esse  ex  ma¬ 
teria  valente,  fermentatis  interea  potionibus 
paulatim  subtradtis.  Aqua  ex  cincboncz  cor¬ 
tice  assumatur  ;  aut  cincbona  cortex  cum  ladte, 
quod  melius  est,  quippe  cum  corpus  simul  nu¬ 
triat.  Vespere  utile  erit  anodynum  assumere, 
quod  somnum  conciliet  \  propterea  quod  na¬ 
turales  corporis  adtiones,  quae  non  obsequun¬ 
tur  voluntati,  inter  quietem  melius  peragun¬ 
tur 

lxii.  In  tali  curatione  perseverandum  est, 
dum  crustae,  ex  marginibus,  resolvi  coeperint, 
Dein  parcius  assumendae  carnes,  at  non  ex  toto 

tamen 


*  Vid.  Kentis.  First  ILssay  on  Bur?isf  pag.  147. 

tamen  subducendae,  donicum  emortuae  partes 
prorsus  deciderint 

•  '  / 

lxiii.  Tum,  ne  pus,  ultra  quam  quod  satis 
est,  nascatur,  et  aeger  lenta  febre  contabes¬ 
cat  f  ;  simulque  ut  renatae  carnes  ulcera  opta¬ 
to  impleant,  et  pelliculam  capiant ;  revalescens 
parciore  diaeta  vivere  debet.  Eundem  in  fi- 
nem,  nonnunquam,  ut  comperti  sunt  Kenti- 
sius  aliique  medici,  perutile  erit  catharticis, 
jalapd  nempe,  et  muriate  hydrargyri  dulci  J  ; 
aut  muriate  hydrargyri  dulci  et  pulvere  cathar~ 
tico  [|,  alvum  compluries  movere 


*  Vid,  Kentis.  First  Essay  on  Burns,  pag,  147, 
f  Vid.  Kentis.  Second  Essay  on  Burns ,  pag.  64. 

f  Vid.  Kentis.  Second  Essay  on  Burns ,  pag.  77. 

•  / 

j|  Vid.  Wilkinson.  in  Kentis.  Second  Essay  on 
Burns ,  pag.  100 — 106.  et  114. 

\ 

§  Vid,  Kentis.  Second  Essay  on  Burns,  pag.  65. 

